Θεωρίες Νοημοσύνης: από τον Binet στον Gardner. Μία νέα πρόταση για τη Διδασκαλία της Γαλλικής ως ξένης Γλώσσας:
Creators: name: Βαλιάκα, Μαρία Αθανασίου
Publisher: name: Aristotle University of Thessaloniki
Year: 2011
Subjects: Πολλαπλές Νοημοσύνες
Θεωρίες Νοημοσύνης
Τέστ Νοημοσύνης
Multiple Intelligences
Binet
Gardner

description: Η νοημοσύνη είναι χαρακτηριστική λειτουργική ικανότητα του ανθρώπου, η οποία τον διακρίνει από τα ζώα, στα οποία υπάρχει στοιχειωδώς. Αποτελεί μια έννοια που έχει μελετηθεί εκτενώς από τις επιστήμες της Αγωγής και της Ψυχολογίας, με στόχο τις δυνατότητες εξέλιξής της. Τούτο καταδεικνύεται στο θεωρητικό μέρος της παρούσας εργασίας, όπου γίνεται μια μικρή ιστορική αναδρομή σε θεωρίες σταθμούς σχετικά με την ανθρώπινη νόηση. Η καταγραφή ξεκινάει με θεωρίες λίγο πριν από την εποχή του Binet (Συνειρμική Θεώρηση, Φρενολογία, Θεωρία του Galton), για να αναδείξει τις επιρροές που εκείνος δέχτηκε, προτού σχεδιάσει τα γνωστά τεστ νοημοσύνης. Συνεχίζει με θεωρητικούς σύγχρονους ή λίγο μεταγενέστερους του Binet (Spearman, Thorndike, Thurstone and Guilford) και καταλήγει στον Gardner και τη θεωρία του για τις πολλαπλές νοημοσύνες. Σύμφωνα με αυτή την θεωρία, η ανθρώπινη νόηση αποτελείται από επιμέρους στοιχεία/ικανότητες, που ο Gardner ονόμασε νοημοσύνες και που έχουν αξία τουλάχιστον μέσα σε ένα πολιτισμικό πλαίσιο. Χρησιμοποιώντας οχτώ κριτήρια ο Gardner ξεχωρίζει σήμερα εννέα νοημοσύνες : τη γλωσσική, τη λογική/μαθηματική, τη μουσική, τη σωματική, τη χωρική, τη διαπροσωπική, την ενδοπροσωπική, τη νατουραλιστική και την υπαρξιακή. Όλοι οι άνθρωποι διαθέτουν όλα τα είδη νοημοσύνης αλλά ο καθένας έχει ένα μοναδικό συνδυασμό ή προφίλ, το οποίο διαμορφώνεται ανάλογα με τις εμπειρίες του, σε όλη τη διάρκεια της ζωής του. Αυτό συνιστά και το αντικείμενο της έρευνας, που αναπτύσσεται στο δεύτερο μέρος της εργασίας. Πιο συγκεκριμένα, περιγράφονται οι ερευνητικές υποθέσεις, το μεθοδολογικό πλαίσιο καθώς και η πειραματική διαδικασία της έρευνας, η οποία πραγματοποιήθηκε σε δημόσιο δημοτικό σχολείο. Τέλος, παρουσιάζονται τα αποτελέσματα, η ανάλυσή τους και τα τελικά συμπεράσματα της έρευνας.
description: Intelligence is a characteristic functional faculty of human beings, which distinguishes them from animals, in whom it exists elementarily. It is a concept that has been extensively studied by the sciences of Education and Psychology, with focus on its capacity of development. This is illustrated in the theoretical part of this study, where a historical retrospection in station theories has been carried out with regard to the human intellect. The recording begins with theories just before Binet’s era (Associationism, Phrenology and Galton’s Theory) to highlight the influences he received, before designing his Intelligence Tests. It continues with contemporary and subsequent theorists to Binet (Spearman, Thorndike, Thurstone and Guilford) and ends up to Gardner and his theory of Multiple Intelligences. According to this theory, the human intellect consists of nine elements/faculties that Gardner named Intelligences which have value in at least one cultural frame. Using eight criteria Gardner distinguishes today nine intelligences: linguistic, logical / mathematical, musical, bodily, spatial, interpersonal, intrapersonal, naturalistic and existential. All people have all kinds of intelligences but everyone has a unique combination or profile, which is shaped according to his experiences throughout his life. This is the subject of the research that is analyzed in the second part of this study. More specifically, the inquiring affairs, the methodological framework and the experimental research process, which took place in a public elementary school, are described. Finally, the results, their analysis and final conclusions of the research are presented.